CELEX: 32010D0704
Language: lv
Date: 2010-11-22 00:00:00
Title: 2010/704/ES: Komisijas Lēmums ( 2010. gada 22. novembris ) par Šrilankas atzīšanu attiecībā uz jūrnieku izglītību, mācībām un sertificēšanu, lai atzītu jūrnieku kompetences sertifikātus (izziņots ar dokumenta numuru C(2010) 7963)  Dokuments attiecas uz EEZ

23.11.2010   
            
            
               LV
            
            
               Eiropas Savienības Oficiālais Vēstnesis
            
            
               L 306/77
            
         KOMISIJAS LĒMUMS
   (2010. gada 22. novembris)
   par Šrilankas atzīšanu attiecībā uz jūrnieku izglītību, mācībām un sertificēšanu, lai atzītu jūrnieku kompetences sertifikātus
   (izziņots ar dokumenta numuru C(2010) 7963)
   (Dokuments attiecas uz EEZ)
   (2010/704/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2008. gada 19. novembra Direktīvu 2008/106/EK par jūrnieku minimālo sagatavotības līmeni (1) un jo īpaši tās 19. panta 3. punktu,
   ņemot vērā Kipras iestāžu 2005. gada 13. maija vēstuli, kurā pieprasa Šrilankas atzīšanu, lai atzītu šīs valsts izsniegtos kompetences sertifikātus,
   tā kā:
   
               (1)
            
            
               Dalībvalstis var nolemt atzīt jūrnieku kompetences sertifikātus, ko izsniegušas trešās valstis, ar nosacījumu, ka Komisija ir atzinusi, ka attiecīgā trešā valsts atbilst prasībām, kas noteiktas 1978. gada Starptautiskajā konvencijā par jūrnieku sagatavotības, sertificēšanas un sardzes pildīšanas standartiem, kurā izdarīti grozījumi (STCW konvencija) (2).
            
         
               (2)
            
            
               Pēc Kipras iestāžu pieprasījuma Komisija novērtēja Šrilankas jūrniecības izglītības, mācību un sertifikācijas sistēmas, lai pārbaudītu, vai šī valsts ievēro STCW konvencijas prasības un vai ir veikti attiecīgi pasākumi, lai novērstu krāpšanu saistībā ar sertifikātiem. Minētā novērtējuma pamatā bija apstākļu noskaidrošanas pārbaude, ko 2006. gada novembrī veica Eiropas Jūras drošības aģentūras eksperti.
            
         
               (3)
            
            
               Ja, novērtējot atbilstību STCW konvencijas prasībām, bija konstatēti trūkumi, Šrilankas varas iestādes sniedza Komisijai pieprasīto informāciju un pierādījumus par atbilstošām un pietiekamām korekcijām, kas risina lielāko daļu šo jautājumu.
            
         
               (4)
            
            
               Daži atlikušie trūkumi nedaudzos aspektos, kas attiecas uz valsts procedūrām saistībā ar jūrnieku izglītību, mācībām un sertifikāciju, jo īpaši attiecas uz konkrētu tiesību aktu trūkumu saistībā ar mācībspēku kvalifikāciju, trenažieru izmantošanu, kā arī vienā no pārbaudītajām jūrniecības izglītības un apmācības iestādēm konstatēto trenažieru izmantošanas projektēšanas un testēšanas iespēju trūkumu. Tāpēc Šrilankas varas iestādes ir aicinātas īstenot papildu korekcijas attiecībā uz šiem trūkumiem. Tomēr šie trūkumi neliek apšaubīt Šrilankas jūrnieku izglītības, mācību un sertificēšanas sistēmas kopējo atbilstību STCW konvencijai.
            
         
               (5)
            
            
               Atbilstības novērtējuma rezultāti un Šrilankas varas iestāžu sniegtās informācijas novērtējums liecina, ka Šrilanka atbilst attiecīgajām STCW konvencijas prasībām. Šrilanka ir arī veikusi attiecīgus pasākumus, lai novērstu krāpšanu saistībā ar sertifikātiem, un tāpēc Savienībai tā jāatzīst.
            
         
               (6)
            
            
               Šajā lēmumā paredzētie pasākumi ir saskaņā ar Kuģošanas drošības un kuģu izraisītā piesārņojuma novēršanas komitejas atzinumu,
            
         IR PIEŅĒMUSI ŠO LĒMUMU.
   1. pants
   Šrilanka tiek atzīta attiecībā uz jūrnieku izglītību, mācībām un sertificēšanu, lai atzītu šīs valsts izsniegtos jūrnieku kompetences sertifikātus.
   2. pants
   Šis lēmums ir adresēts dalībvalstīm.
   
      Briselē, 2010. gada 22. novembrī
      
         
            Komisijas vārdā –
         
            priekšsēdētāja vietnieks
         
         Siim KALLAS
      
   
   
      (1)  OV L 323, 3.12.2008., 33. lpp.
   
      (2)  Pieņēmusi Starptautiskā Jūrniecības organizācija.